CELEX: 32014R1035
Language: ro
Date: 2014-09-25 00:00:00
Title: Regulamentul de punere în aplicare (UE) nr. 1035/2014 al Comisiei din 25 septembrie 2014 privind clasificarea anumitor mărfuri în Nomenclatura combinată

1.10.2014   
            
            
               RO
            
            
               Jurnalul Oficial al Uniunii Europene
            
            
               L 287/3
            
         REGULAMENTUL DE PUNERE ÎN APLICARE (UE) NR. 1035/2014 AL COMISIEI
   din 25 septembrie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 septembrie 2014.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              O roată de turbină fabricată dintr-un aliaj pe bază de nichel și compusă din lame aranjate radial și dintr-un butuc central care se montează pe un arbore de distribuție al unui turbocompresor pentru gazele de eșapament.
                              Roata este componenta unei turbine care transformă energia gazelor de eșapament de intrare provenite de la motor într-o mișcare de rotație pentru a acționa roata compresorului turbocompresorului.
                           
                        
                      (1) A se vedea imaginea 1.
               
               
                  8411 99 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 (b) de la secțiunea XVI, precum și a textului codurilor NC 8411 și 8411 99 00.
                  Clasificarea la poziția 8414 drept părți de compresoare este exclusă, deoarece roata de turbină este o parte destinată pentru a fi folosită în exclusivitate sau în principal cu o turbină cu gaze de eșapament de la poziția 8411 [a se vedea de asemenea Notele explicative la Sistemul armonizat (NESA) aferente poziției 8414, excluderea (a) și Notele explicative la Nomenclatura combinată (NENC) aferente subpoziției 8414 90 00].
                  Prin urmare, roata de turbină trebuie clasificată la codul NC 8411 99 00 drept părți de turbine cu gaz.
               
            
                  
                              2.
                           
                           
                              O carcasă de turbină din metal comun compusă dintr-o cavitate pentru roata de turbină, un orificiu pentru conducta de intrare a gazelor de eșapament și un orificiu pentru conducta de ieșire a gazelor de eșapament.
                              Carcasa este componenta unei turbine care conține roata de turbină, permițând acesteia să transforme energia gazelor de eșapament de intrare provenite de la motor într-o mișcare de rotație pentru a acționa roata compresorului turbocompresorului.
                           
                        
                      (1) A se vedea imaginea 2.
               
               
                  8411 99 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 (b) de la secțiunea XVI, precum și a textului codurilor NC 8411 și 8411 99 00.
                  Clasificarea la poziția 8414 drept părți de compresoare este exclusă, deoarece carcasa de turbină este o parte destinată pentru a fi folosită în exclusivitate sau în principal cu o turbină cu gaze de eșapament de la poziția 8411 [a se vedea de asemenea NESA aferente poziției 8414, excluderea (a) și NENC aferente subpoziției 8414 90 00].
                  Prin urmare, carcasa de turbină trebuie clasificată la codul NC 8411 99 00 drept părți de turbine cu gaz.
               
            
         
      
                  
                     Imaginea 1
                  
               
               
                  
                     Imaginea 2
                  
               
            
                  
                     
               
               
                  
                     
               
            
         (1)  Imaginile au un caracter strict informativ.